《焦山 其五》
明代·杜浚

摩碑临积水，折竹杖危坡。不向山中住，宁知幽处多。

雪埋孤衲笠，风乱老渔蓑。荒率存真意，余心不厌过。

作者简介：（1610—1686或1611—1687）明末清初湖北黄冈人，原名绍先，字于皇，号茶村，又号西止，晚号半翁。明崇祯十二年乡试副榜。避乱流转于南京、扬州，居南京达四十年。少倜傥，欲赫然著奇节，既不得于所试，遂刻意为诗，以此闻名。著有《变雅堂集》。